ตลาดหุ้นเอเชียปรับขึ้นเช้านี้ รับคาดการณ์เฟดไม่รีบขึ้นดบ.หลังข้อมูลศก.สหรัฐอ่อนแอ
ตลาดหุ้นเอเชียปรับขึ้นเช้านี้ รับคาดการณ์เฟดไม่รีบขึ้นดบ.หลังข้อมูลศก.สหรัฐอ่อนแอ
18 ต.ค. 2559

ผู้สื่อข่าวรายงานว่า ตลาดหุ้นเอเชียปรับตัวขึ้นเป็นส่วนใหญ่ในช่วงเช้านี้ เนื่องจากนักลงทุนมองว่า ข้อมูลเศรษฐกิจที่อ่อนแอของสหรัฐอาจทำให้ธนาคารกลางสหรัฐ (เฟด) ยังคงเดินหน้าใช้นโยบายผ่อนคลายการเงินต่อไป
ทั้งนี้ ดัชนี MSCI Asia Pacific Index ปรับขึ้น 0.5% แตะที่ 138.68 จุด เมื่อเวลา 10.48 น.ตามเวลาโตเกียว ดัชนี PSE Composite ตลาดหุ้นฟิลิปปินส์เปิดวันนี้ที่ 7,361.94 จุด เพิ่มขึ้น 3.73 จุด, +0.05% ดัชนี Jakarta Composite ตลาดหุ้นอินโดนีเซียเปิดวันนี้ที่ 5,424.67 จุด เพิ่มขึ้น 14.37 จุด, +0.27% ดัชนี SSE Composite ตลาดหุ้นจีนเปิดวันนี้ที่ 3,037.40 จุด ลดลง 3.77 จุด, -0.12% ดัชนี HSI ตลาดหุ้นฮ่องกงเปิดวันนี้ที่ 23,130.20 จุด เพิ่มขึ้น 92.66 จุด, +0.40% ดัชนี FTSE STI ตลาดหุ้นสิงคโปร์เปิดวันนี้ที่ 2,815.73 จุด ลดลง 1.34 จุด, -0.05%
ขณะที่ดัชนี FBMKLCI ตลาดหุ้นมาเลเซียเปิดวันนี้ที่ 1,655.56 จุด เพิ่มขึ้น 1.85 จุด, +0.11% ดัชนี TAIEX ตลาดหุ้นไต้หวันเปิดวันนี้ที่ 9,175.07 จุด ลดลง 1.15 จุด, -0.01% ดัชนี KOSPI ตลาดหุ้นเกาหลีใต้เปิดวันนี้ที่ 2,027.81 จุด เพิ่มขึ้น 0.20 จุด, +0.01% ดัชนี NIKKEI 225 ตลาดหุ้นญี่ปุ่นเปิดวันนี้ที่ 16,862.31 จุด ลดลง 37.81 จุด, -0.22%
โดยตลาดหุ้นเอเชียในช่วงเช้านี้ได้รับแรงหนุนจากการคาดการณ์ที่ว่า เฟดจะยังไม่รีบปรับขึ้นอัตราดอกเบี้ย หลังจากมีข้อมูลที่บ่งชี้ถึงความอ่อนแอของเศรษฐกิจสหรัฐ โดยเฟดเปิดเผยในรายงานล่าสุดว่า การผลิตภาคอุตสาหกรรมขยับขึ้นเพียง 0.1% ในเดือนก.ย. เพราะได้รับผลกระทบจากการแข็งค่าของดอลลาร์ และการร่วงลงของราคาน้ำมัน